ROMANIA

JUDEŢUL MUREŞ Vizat,

COMUNA ACĂȚARI Secretar

PRIMAR Jozsa Ferenc

**P R O I E C T D E H O T Ă R Â R E**

privind aprobarea Studiului de prefezabilitate pentru obiectivul de investiții ”Inel de legătură a municipiului Târgu Mureș, zona Nord-Vest (Sâncraiu de Mureș - Sângeorgiu de Mureș)

Primarul comunei Acățari

Având în vedere:

* referatul de aprobare a Proiectului de hotărâre nr. 4624/20.06.2025

raportul de specialitate nr. 4631/20.06.2025

* avizul favorabil al Comisiilor de specialitate
* În conformitate cu prevederile art. 129 alin. (2) lit. b), alin. (4) lit. d) și f) și art. 240 alin. (2) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* În temeiul art. 139 alin. (1) și (3) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

P r o p u n e:

Art. 1. Se aprobă Studiul de prefezabilitate pentru obiectivul de investiții ”Inel de legătură a municipiului Târgu Mureș, zona Nord-Vest (Sâncraiu de Mureș - Sângeorgiu de MUreș), conform anexei nr. 1 care face parte integrantă din prezenta hotărâre.

Art. 2. Cu aducerea la îndeplinire a prezentei hotărâri se încredințează

Art. 3. Prezenta hotărâre se comunică, în termenul prevăzut de lege, Instituției Prefectului – Județul Mureș, Primarului comunei Acățari, Asociației ”Zona Metropolitană Târgu Mureș”, și pe pagina de internet , Monitorul Oficial Local.

Primar,

Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

Nr. 4624/20 iunie 2025

**REFERAT DE APROBARE**

privind aprobarea Studiului de prefezabilitate pentru obiectivul de investiții ”Inel de legătură a municipiului Târgu Mureș, zona Nord-Vest (Sâncraiu de Mureș - Sângeorgiu de Mureș)

***Destinația construcției***

Destinația construcției este de cale rutieră de mare viteză, Inelul de legătură a municipiui Târgu Mureș pe zona nord-vest a Municipiului Târgu Mureș având scopul de a prelua atât traficul local din zona de nord, nord-est, nord-vest a orașului cât și cel de tranzit și de a-l dirija către căi rutiere dimensionate pentru un trafic important (autostradă, drumuri naționale, drumuri județene). De asemenea va prelua și dirija traficul către obiective turistice cum ar fi: Sovata, Valea Ghurghiului, Defileul Mureșului, etc.

Creşterea mobilităţii urbane şi interurbane sunt teme principale ale Uniunii Europene și pentru perioada 2021-2027, astfel, realizarea reţelelor de transport care să preia parte din traficul urban pe rețele de transport, reprezintă pritorităţi de finanţare în exerciţiul în curs și viitor al Uniunii Europene.

Obiectivele studiului de prefezabilitate sunt corelate cu obiectivele documentelor strategice existente la nivel judeţean, la nivelul Municipiului Târgul Mureș, la nivel regional, la nivel naţional şi european, după cum urmează:

* *Strategia Integrată de Dezvoltare Urbană a Municipiului Târgu Mureș 2016-2023.*
* *Master Planul General de Transport al României*
* *Programul Operaţional Regional 2021-2027*

INELUL DE LEGĂTURĂ A MUNICIPIULUI TÂRGU MUREȘ, ZONA NORD-VEST(SÂNCRAIUL DE MUREȘ-SÂNGEORGIU DE MUREȘ) va prelua o parte din traficul care în prezent se desfășoară pe reţeaua de drumuri existente și va face legătura dintre Ernei și Pănet pe zona de pe malul drept al Mureșului.

***Justificarea necesității obiectivului de investiții***

Începutul inelului va fi intersecția dintre DJ 152A(spre Berghia) - DJ 152A(spre Nazna) - DJ 154F(spre Pănet) - Inelul de ocolire(tronsonul Nr.7 care este obiectul altui studiu), ulterior va face legătură cu tronsonul din cartierul Unirii(care este obiectul altui studiu de fezabilitate), la hotarul dintre UAT Sântana de Mureș și Sângeorgiu de Mureș se va realiza traversarea r. Mureș prin intermediul unui pod, de asemenea un pod va fi realizat pentru a traversa linia de cale ferată, iar sfârșitul coridorului va fi realizat printr-un nod rutier cu drumul DN 15 (între Ernei și Sângeorgiu de Mureș).

Principalul avantaj al implementării acestui proiect îl reprezintă viteza crescută a traficului prin folosirea sectorului de Variantă Ocolitoare dimensionată corespunzător, cu vitezele legale şi medii aferente, în locul unor sectoare de drum național, drumuri județene și străzi. Acest lucru conduce la reducerea costurilor de călătorie, atât pentru pasageri, cât şi pentru transportul de marfă.

Zona de pe malul drept al Mureșului care cuprinde localitățile aflate în apropiere de polul de dezvoltare Târgu Mureș: Sântioana, Nazna, Sâncraiu de Mureș, Sântana de Mureș, Curteni, Chinari și cartierul Unirii al municipiului beneficiază de o rezervă semnificativă de terenuri care atrag noi dezvoltări imobiliare. Pentru a avea o evoluție unitară și coerentă, este necesară constituirea unei axe de dezvoltare care să contrabalanseze vechea axa de dezvoltare a orașului de dincolo de râu (cea pe direcția Cluj- Reghin), paralelă cu această, și care să contribuie totodată la scăderea presiunii asupra municipiului. Astfel, este necesară realizarea unei artere de circulație paralelă cu râul Mureș care să lege localitățile din Pănet, Sâncraiu de Mureș, Sântana de Mureș, cartierul Unirii, Sângeorgiu de Mureș și Ernei.

***Obiective preconizate a fi atinse prin realizarea investiției publice***

Prin construirea unei variante ocolitoare în zona Nord-Vest a municipiului Târgu Mureș sunt preconizate următoarele:

* fluidizarea traficului în sectorul nord-vestic în municipiului Târgu Mureș;
* reducerea timpului de călătorie și creșterea vitezei medii de deplasare;
* asigurarea accesului rapid la rețeaua de drumuri județene, naționale și autostradă;
* îmbunătățirea mediului înconjurător, prin reducerea emisiilor de poluanți;
* creșterea calității vieții în oraș (prin reducerea traficului);
* îmbunătățirea condițiilor de siguranță în traficul rutier;
* îmbunătățire confortului în trafic;
* reducerea numărului de accidente;
* atragerea investițiilor noi în zonă;
* creșterea numărului de familii tinere și al copiilor;
* o dezvoltarea turismului;
* dezvoltarea investițiilor imobiliare;
* creșterea economică în toate sectoarele de activitate.


Noua variantă de ocolire va contribui la:

* **Descongestionarea DN15 și a rețelei naționale**: Prin preluarea traficului de pe DN15 și redistribuirea acestuia pe inelul de legătură, se va realiza o fluidizare semnificativă a circulației, reducând timpul de călătorie și ı̂mbunătățind considerabil eficiența transportului ı̂n zonă.
* **Creșterea siguranței rutiere**: Odată cu devierea traficului greu de pe DN15 către noua infrastructură, presiunea asupra drumurilor existente va scădea, ceea ce va duce la o reducere a numărului de accidente și la un mediu rutier mai sigur pentru toți participanții la trafic.
* **Conservarea infrastructurii actuale**: Prin devierea unei părți semnificative a traficului, se va diminua uzura DN15, ceea ce va reduce necesitatea lucrărilor frecvente de ı̂ntreținere și reparații. Astfel, durata de viață a drumurilor existente va fi prelungită, iar costurile asociate vor scădea.
* **Stimularea dezvoltării economice regionale**: Facilitarea transportului de mărfuri și reducerea timpului de deplasare vor ı̂ncuraja creșterea economică ı̂n zonele adiacente, deschizând noi oportunități de afaceri și generând locuri de muncă.
* **Protecția mediului înconjurător**: Redirecționarea unei părți din traficul curent va contribui la reducerea poluării și a impactului negativ asupra mediului, prin diminuarea emisiilor de gaze și a zgomotului produs de vehiculele grele.

***Particularități ale amplasamentului***

**Traseul 4 (coridor 1) – în lungime de aproximativ 19,400 km:**

* pornește din intersecția Drumurilor Județene DJ 152A și DJ 154F (DJ 152A - spre Berghia, DJ152A - spre Nazna, DJ154F - spre Pănet);
* străbate o zonă cu terenuri agricole (atât pe teritoriul UAT Pănet cât si pe teritoriul UAT Sâncraiul de Mureș);
* intersectează un drum agricol;
* intersectează str. Vale și str. Szurdok;
* parcurge traseul pe lângă valea Sâncrai, dealul Rotund, dealul Bisericii, dealul Podereu;
* intersectează str. Mesteacanului;
* intersectează str. Delureni(la hotarul dintre UAT Sâncraiul de Mureș și UAT Târgu Mureș), tronsonul de drum de la intersecția cu str. Delureni până la str. Florilor(la hotarul dintre UAT Târgu Mureș și UAT Sântana de Mureș) cu lungime de aproximativ 2 km este studiat în alt proiect;
* pe teritoriu UAT Sântana de Mureș se vor realiza intersecțiile conform PUG;
* pod peste râul Mureș,
* intersectează str. Banyai Jozsef (UAT Sângeorgiu de Mureș);
* doua intersecții conform PUG (UAT Sângeorgiu de Mureș)
* intersectează str. Gării (UAT Sângeorgiu de Mureș);
* pasaj peste calea ferată 405 Deda – Războieni;
* intersecție cu drumul de ocolire a municipiului Târgu Mureș, zona Nord – Vest (Ungheni - Ernei), propus;
* sfârșitul traseului se realizează în sensul giratoriu care realizează intersectarea cu drumul național DN 15.



*Acest traseu se află pe teritorii ale U.A.T. Pănet, U.A.T. Sâncraiul de Mureș, U.A.T. Târgu Mureș, U.A.T. Sântana de Mureș, U.A.T. Sângeorgiu de Mureș și U.A.T. Ernei, în intravilan și extravilan.*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Soluția 4 - Suprafețe de teren afectate*** | | | | ***Din care:*** | | | |
| ***Nr. crt.*** | ***U.A.T.*** | ***Suprafața totală (mp)*** | ***Suprafața totală (ha)*** | ***Intravilan (mp)*** | ***Intravilan (ha)*** | ***Extravilan (mp)*** | ***Extravilan (ha)*** |
| *1* | *Pănet* | *40.215,25* | *4,021* | *0,0* | *0,0* | *40.215,25* | *4,021* |
| *2* | *Sâncraiul de Mureș* | *388.574,8* | *38,86* | *52.673,42* | *5,27* | *335.901,38* | *33,59* |
| *3* | *Târgu Mureș* | *58.239,91* | *5,83* | *58.239,91* | *5,83* | *0,0* | *0,0* |
| *4* | *Sântana de Mureș* | *70.488,34* | *7,05* | *47.411,79* | *4,74* | *23.076,55* | *2,31* |
| *5* | *Sângeorgiu de Mureș* | *210.299,08* | *21,03* | *0,00* | *0,00* | *210.299,08* | *21,03* |
| *6* | *Ernei* | *103.470,24* | *10,34* | *19.545,38* | *1.96* | *83.924,86* | *8,39* |
| ***TOTAL*** | | ***871.287,62*** | ***87,12*** | ***177.870,5*** | ***17,8*** | ***693.417,12*** | ***69,34*** |

*Din punct de vedere juridic, cea mai mare suprafață de teren este în proprietate privată, restul fiind în proprietatea Unităților Administrativ Teritoriale de care aparțin. Din acest motiv vor fi necesare exproprieri ale terenurilor aflate în proprietate privată.*

**Acest traseu se caracterizează prin următoarele amenajări și construcții:**

* lungimea de cca 19,400 km (în care este inclusă și lungimea de 2,014 km tronsonul pe teritoriul UAT Târgul Mureș realizat în alt proiect);
* categorie tehnică II;
* Transversal Tip I(extravilan) - două benzi pe sens cu lățimea de 3,50 m fiecare;
* parapete metalic marginal;
* parapet beton axial New Jersey;
* Transversal Tip II(intravilan) - două benzi pe sens cu lățimea de 3,50 m fiecare; zonă verde 1,00 m pe ambele părți ale carosabilului;
* trotuar 1,50m pe ambele părți;
* pistă pentru bicicliști 1,50m pe ambele părți;
* intersecții, poduri, pasaje, iluminate;
* panouri fonoabsorbante pe zonele limitrofe zonelor de locuit și pădurilor;
* 4 intersecții amenajate cu sensuri giratorii;
* 10 pasaje rutiere;
* 1 pasaj peste calea ferată;
* 1 pod peste r. Mureș;
* 12 podețe transversale;
* 2 tuneluri pentru traversarea versanților(cu împădurirea ulterioară);

***Avantajele traseului 4:***

* lungime medie prin raportare la celelalte trasee;
* durate de deplasare mai mică prin raportare la traseele 1,2;
* generează economii financiare însemnate (prin economia de timp înregistrată în trafic) participanților la trafic;
* nu intersectează monumente istorice și situri arheologice despre care există informații;
* nu se suprapune peste terenuri/ construcții aparținătoare M.A.P.N.;
* are un impact mai mic (în raport cu traseul 2,3)asupra construcțiilor civile care necesită demolarea;
* este situat preponderent în extravilanul localităților, ceea ce diminuează poluarea fonică și cu noxe și suspensii în aer;
* suprafețele de teren intravilan ocupat este mai mică în raport cu traseele 2,3;
* suprafețele de teren ocupate sunt preponderent în extravilan.

***Dezavantajele traseului 4:***

* necesită executarea a 2 tuneluri;
* investiție mai mare în raport cu traseul 1;
* intersectează arii naturale protejate (păduri);
* fracționează terenuri agricole și terenuri de destinate construirii;
* necesită exproprieri de suprafețe mari de teren agricol și destinate construirii, mare parte în proprietate privată;
* necesită demolarea construcțiilor civile;
* cheltuieli mari cu întreținerea, în perioada de exploatare, comparativ cu traseele pe care nu sunt prevăzute tuneluri rutiere;
* necesită asigurarea unor măsuri de siguranță costisitoare pentru exploatarea și întreținerea tunelului rutier, ceea ce va conduce la cheltuieli mari in exploatare;
* cheltuieli mari cu întreținerea, în perioada de exploatare, comparativ cu traseele pe care nu sunt prevăzute unu așa număr mare de pasaje rutiere;

***Rezultatele preconizate***

Pe termen mediu și lung realizarea investiției Inelul de Legătură a municipiului Târgu Mureș zona nord-vest ar conduce la:

* economii de timp pentru participanții la trafic;
* diminuarea cheltuielilor rezultate din exploatare vehiculelor;
* îmbunătățirea accesului la serviciile publice de bază a populației;
* creșterea numărului populației din zonă;
* creșterea stării de sănătate a populaţiei prin scăderea poluării;
* reducerea timpului de intervenție a pompierilor, politiei, salvării, etc, având ca efect salvarea de vieți omenești și bunuri;
* dezvoltarea economică a Municipiului Târgu Mureș și a comunelor deservite;
* creșterea agroturismului în Mărginimea Târgu Mureșului;
* creșterea turismului;
* reducerea poluării fonice;
* reducerea noxelor poluante şi a prafului;
* atragerea de noi investitori;
* dezvoltarea imobiliară;
* dezvoltarea județului Mureș și creșterea PIB la nivel județean și de țară.

***Costurile estimative ale investiției***

***Valorile estimate pentru investiția ”****INEL LEGĂTURĂ A MUNICIPIULUI TÂRGU MUREȘ, ZONA NORD-VEST(SÂNCRAIUL DE MUREȘ-SÂNGEORGIU DE MUREȘ)****” în ipoteza aleasă este următoare:***

*curs euro la 06.06.2024 = 4,9763 lei/euro*

|  |  |  |  |  |  |  |  |
| --- | --- | --- | --- | --- | --- | --- | --- |
| ***Nr.*** | ***LUNGIMEA TRASEULUI (km)*** | ***VALOARE TOTALĂ*** | ***VALOARE C+M*** | ***VALOARE UNITARĂ*** | ***VALOARE TOTALĂ*** | ***VALOARE C+M*** | ***VALOARE UNITARĂ*** |
| ***lei*** | ***lei*** | ***lei/km*** | ***euro*** | ***euro*** | ***euro/km*** |
| ***TRASEU 4*** | 19.40 | *967.851.455* | *632.227.990* | *49.889.250* | *194.492.184* | *127.047.804* | *10.025.370* |
| ***Notă:*** *Valorile nu conțin T.V.A.* | | | | | | | |

***Costuri de exploatare și de întreținere estimate prin raportare la proiectul de investiții***

Conform evaluărilor financiare efectuate, pentru întreținerea curentă anuală a Inelului de legătură a Municipiului Târgu Mureș, zona nord-vest se estimează un cost de cca 120.000 lei km de drum exploatat pentru traseul 4, ceea ce reprezintă cca **2.328.000,0 lei/an**.

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumire lucrare de întreținere** | **UM** | **Cantitate** | **Preț unitar fără TVA** | **Valoare fără TVA** |
| 1 | Întreținere de iarnă | mp | 339,500.00 | 3.50 | 1,188,250.00 |
| 2 | Întreținere de vară | mp | 339,500.00 | 0.30 | 101,850.00 |
| 3 | Întreținere curentă | mp | 339,500.00 | 3.05 | 1,037,900.00 |
| **TOTAL (fără TVA)** | | | **2,328,000.00** | | |

Primar,

Osvath Csaba